كولكاتا (بالانجليزى Kolkata بالبنغالى কলকাতা)هى عاصمة ولاية البنغال الغربى. بتقع فى شرق الهند على الضفة الشرقية من نهر هووجلى وهيا تالت اكبر مدينة فى الهند من ناحية عدد السكان.كانت كولكاتا عاصمة الهند لحد سنة 1911م. بتعانى كولكاتا من مشاكل التمدن المعروفه زى الفقر والتلوث وزحمة المرور. الاسم كولكاتا اصله جاى من اسم قرية كاليكاتا(Kalikata) من الثلات قرى(كاليكاتا Kalikata, سوتانوتى Sutanuti, جوڤيندابور Govindapur) اللى كانوا موجودين فى المنطقة قبل وصول الانجليز. وبرضه بيعُتبر الاسم نسخه من كلمة كاليكشترا(Kalikshetra)( اللى معناها ارض الالهه كالى কালীক্ষেত্র ). كولكاتا ليها جو حار جاف ورطب متوسط درجة الحراره السنوى 26.8 درجة مئوية, ومتوسط درجة الحرارةالشهرى هوا بين الـ 19درجة لـ 30 درجة مئوية. الصيف حار ورطب مع درجة حراره بين الـ 30 الى 40درجة مئوية فى اعلى معدلاته خلال شهر مايو و يونيه. الشتا مدته بتاع شهرين ونص احر شهر هو مايو واسقع شهر هوا يناير. كولكاتا بتعُتبر هيا محور البيزنس والتجارة والفلوس فى شرق الهند والولايات الشمالية كلها. فيها بورصة كولكاتا -تانى اكبر بورصة- فى الهند, وفيها مينا عسكرى وتجارى مهم.